Twee mans ter see vermis ná boot omslaan | Maroela Media
Craig Lambinon, woordvoerder van die Nasionale Seereddingsinstituut (NSRI), het gesê reddingspanne is omstreeks 17:00 Saterdagaand uitgestuur ná berigte dat ŉ aantal bote in digte mis vasgekeer was. Volgens Lambinon het die reddingspanne omstreeks 10:30 Sondag op ŉ vissersboot afgekom wat omgeslaan het. Twee vissermanne het aan die boot vasgeklou.
Volgens Lambinon het albei mans hipotermie opgedoen en is hulle in ŉ ernstige, maar stabiele toestand na ŉ nabygeleë hospitaal vervoer. Lambinon het gesê daar was vier vissermanne op die boot toe dit omgeslaan het en niemand het lewensreddingsbaadjies aangehad nie.
Die twee vissermanne wat gered is, het aan die NSRI gesê dat almal in ŉ stadium aan die slaap geraak het en die ander twee mans was weg toe hulle wakker geword het.
Die NSRI het intussen ook tydens twee afsonderlike voorvalle vissermanne gehelp om veilig op land te kom. Die polisie se duik-eenheid sal die soektog na die twee vermiste vissermanne voortsit.
Hendrik Steenkamp · 5 jare gelede
Persoonlike ervaring waar daar aan ons gese is witmense hoort nie hier nie en moes ons noodgedwonge ons toerusting verwyder uit vrees dat hulle dit gaan afbrand
Ja dit werk so. Jan v Riebeeck het skepe en bote ook gebring. Ai tog Janneman
Niemand het lewensreddingsbaadjies aangehad nie.???????????????